
Referat de aprobare
privind acordarea unui mandat special în vederea exercitării votului favorabil privind aprobarea Strategiei serviciului de alimentare cu apă şi de canalizare elaborată de Asociația De Dezvoltare Intercomunitară „Asociația de Apă Sibiu”, a Actului aditional la Contractul de Delegare a Gestiunii Serviciilor Publice de Alimentare cu Apă și de Canalizare nr.9/15.05.2009 si a Regulamentului Serviciului de Alimentare cu Apă și de Canalizare cu Anexele nr.1 şi 2 in conformitate cu Ordinul Președintelui A.N.R.S.C. Nr.88/2007

Analizând raportul secretarului general;
Luand act de adresa nr. 83/03.08.2023 de la Asociația de Dezvoltare Intercomunitară ”Asociația de Apă Sibiu, înregistrată la primăria comunei Sadu  cu nr. 9904/04.08.2023;
Prin intermediul Asociației de Dezvoltare Intercomunitare “Asociația de Apă SIBIU”, autorităţile locale asociate decid în comun strategia de dezvoltare pe termen lung a sectorului de apă şi asigură monitorizarea performanţei operatorului. Strategia “Asociația de Apă SIBIU”privind serviciile de alimentare cu apă și de canalizare pentru perioada 2022-2030 este un document esențial pentru beneficiarii (persoane fizice, persoane juridice) serviciului public de alimentare cu apă și de canalizare din zona celor 34 localități din județele Sibiu și Brașov deservite de  APA CANAL SIBIU S.A. – operator regional. “Asociația de Apă SIBIU”are ca scop asumat reglementarea, înfiinţarea, finanţarea, exploatarea, monitorizarea şi gestionarea în comun a serviciului de alimentare cu apă şi canalizare pe raza de competenţă a unităţilor administrativ-teritoriale membre, precum şi realizarea în comun a unor proiecte de investiţii publice de interes zonal sau regional destinate înfiinţării, modernizării şi dezvoltării sistemelor de utilităţi publice aferente serviciului realizat, pe baza strategiei de dezvoltare.
“Asociația de Apă SIBIU”este singurul partener al Operatorului Regional (OR) APA CANAL SIBIU S.A ca organ unic de decizie şi coordonare.

Ținând cont de cele menționate mai sus si de importanta sa, supun spre analiză și aprobarea Consiliului Local proiectul de hotarare privind acordarea unui mandat special în vederea exercitării votului favorabil privind aprobarea Strategiei serviciului de alimentare cu apă şi de canalizare elaborată de Asociația De Dezvoltare Intercomunitară „Asociația de Apă Sibiu”, a Actului aditional la Contractul de Delegare a Gestiunii Serviciilor Publice de Alimentare cu Apă și de Canalizare nr.9/15.05.2009 si a Regulamentului Serviciului de Alimentare cu Apă și de Canalizare cu Anexele nr.1 şi 2 in conformitate cu Ordinul Președintelui A.N.R.S.C. Nr.88/2007.

